Πρόταση οδηγίας του Συμβουλίου για την τροποποίηση της οδηγίας 95/18/ΕΚ σχετικά με τις άδειες σε σιδηροδρομικές επιχειρήσεις (98/C 321/06) (Κείμενο που παρουσιάζει ενδιαφέρον για τον ΕΟΧ) COM(1998) 480 τελικό - 98/0266(SYN)

(Υποβλήθηκε από την Επιτροπή στις 29 Σεπτεμβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Σύμφωνα με τη διαδικασία του άρθρου 189 Γ της συνθήκης, σε συνεργασία με το Ευρωπαϊκό Κοινοβούλιο,

Εκτιμώντας:

(1) ότι η οδηγία 91/440/ΕΟΚ του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων (1), προβλέπει συγκεκριμένα δικαιώματα πρόσβασης σε διεθνείς σιδηροδρομικές μεταφορές για σιδηροδρομικές επιχειρήσεις και διεθνείς ομίλους σιδηροδρομικών επιχειρήσεων 7

(2) ότι για να εξασφαλισθούν αξιόπιστες και επαρκείς υπηρεσίες, είναι απαραίτητο ένα κοινό καθεστώς χορήγησης αδειών για να εξασφαλίσει ότι όλες οι σιδηροδρομικές επιχειρήσεις ικανοποιούν ανά πάσα στιγμή συγκεκριμένες απαιτήσεις ως προς την καλή έξωθεν μαρτυρία, την οικονομική ευρωστία και την επαγγελματική επάρκεια για την προστασία των πελατών και των τρίτων μερών και την παροχή των υπηρεσιών τους με υψηλό επίπεδο ασφάλειας 7

(3) ότι για να εξασφαλισθεί ότι τα δικαιώματα πρόσβασης στη σιδηροδρομική υποδομή εφαρμόζονται στο σύνολο της Κοινότητας σε ενιαία βάση χωρίς διακρίσεις, η οδηγία 95/18/ΕΚ του Συμβουλίου (2) καθιέρωσε την άδεια σε σιδηροδρομικές επιχειρήσεις που να παρέχουν τις υπηρεσίες που αναφέρονται στο άρθρο 10 της οδηγίας 91/440/ΕΟΚ, και αυτή η άδεια είναι υποχρεωτική για τη λειτουργία τέτοιων υπηρεσιών και ισχύει στο σύνολο της Κοινότητας 7

(4) ότι ορισμένα κράτη μέλη έχουν επεκτείνει τα δικαιώματα πρόσβασης πέραν της οδηγίας 91/440/ΕΟΚ, φαίνεται αναγκαίο να εξασφαλισθεί η δίκαιη, διαφανής και χωρίς διακρίσεις μεταχείριση όλων των σιδηροδρομικών επιχειρήσεων που ενδέχεται να λειτουργήσουν σε αυτήν την αγορά, επεκτείνοντας τις αρχές χορήγησης άδειας που τίθενται από την οδηγία σε όλες τις εταιρείες που δραστηριοποιούνται στον τομέα 7

(5) ότι, σύμφωνα με τις αρχές της επικουρικότητας και της αναλογικότητας όπως διατυπώνονται στο άρθρο 3 β της συνθήκης, οι στόχοι της παρούσας οδηγίας, δηλαδή η θέσπιση των γενικών αρχών για τη χορήγηση αδειών στις σιδηροδρομικές επιχειρήσεις και η αμοιβαία αναγνώριση των αδειών αυτών στην Κοινότητα δεν μπορούν να επιτευχθούν επαρκώς από τα κράτη μέλη λόγω της προδήλου διεθνούς διάστασης της έκδοσης των εν λόγω αδειών και ως εκ τούτου μπορούν να επιτευχθούν καλλίτερα σε κοινοτικό επίπεδο εξ αιτίας των επιπτώσεων στα κράτη μέλη η παρούσα οδηγία περιορίζεται στο ελάχιστο αναγκαίο για την επίτευξη των στόχων της και δεν υπερβαίνει ότι είνει απαραίτητο για το σκοπό αυτό 7

(6) ότι θα πρέπει να καθορισθεί ότι οι δραστηριότητες υπό τη μορφή υπηρεσιών κλειστής διαδρομής για την μεταφορά οδικών οχημάτων μέσω της σήραγγας υπό τη Μάγχη και των επιβατικών γραμμών που λειτουργούν αποκλειστικά σε τοπικό αυτόνομο δίκτυο ή χρησιμοποιώντας τραμ ή ελαφρό σιδηρόδρομο εξαιρούνται από το αντικείμενο της παρούσης οδηγίας, καθώς και οι σιδηροδρομικές επιχειρήσεις που εκτελούν μόνο τις δικές τους εμπορευματικές μεταφορές σε δίκτυο αποκλειστικά για αυτόν το σκοπό 7

(7) ότι οι κοινοτικοί όροι πρόσβασης ή διέλευσης από τη σιδηροδρομική υποδομή θα ρυθμίζονται από άλλες διατάξεις του κοινοτικού δικαίου 7

(8) ότι η οδηγία 95/18/ΕΚ θα πρέπει ως εκ τούτου να τροποποιηθεί,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Το άρθρο 1 της οδηγίας 95/18/ΕΚ αντικαθίσταται από το ακόλουθο κείμενο:

«Άρθρο 1

1. Η παρούσα οδηγία αφορά τα κριτήρια που ισχύουν για την έκδοση, την ανανέωση ή την τροποποίηση αδειών από κράτος μέλος που προορίζονται για σιδηροδρομικές επιχειρήσεις που είναι εγκατεστημένες ή πρόκειται να εγκατασταθούν στην Κοινότητα.

2. Οι σιδηροδρομικές επιχειρήσεις που εκτελούν μόνο μεταφορικές δραστηριότητες σε τοπικά αυτόνομα δίκτυα ή οι αστικές ή προαστιακές επιβατικές υπηρεσίες που χρησιμοποιούν, για παράδειγμα, τραμ ή ελαφρό σιδηρόδρομο, εξαιρούνται από το αντικείμενο της παρούσης οδηγίας. Επίσης εξαιρούνται από το αντικείμενο της παρούσης οδηγίας και οι σιδηροδρομικές επιχειρήσεις που εκτελούν μόνο τις δικές τους εμπορευματικές μεταφορές σε δίκτυο αποκλειστικά για αυτόν το σκοπό.

3. Οι σιδηροδρομικές επιχειρήσεις και οι διεθνείς όμιλοι, η δραστηριότητα των οποίων περιορίζεται στην παροχή υπηρεσιών κελιστής διαδρομής για την μεταφορά οδικών οχημάτων μέσω της σήραγγας υπό τη Μάγχη, θα εξαιρεθούν και από το πεδίο εφαρμογής της παρούσης οδηγίας.

4. Η άδεια ισχύει στο σύνολο του κοινοτικού εδάφους.»

2. Το άρθρο 2 της οδηγίας 95/18/ΕΚ τροποποιείται ως εξής:

α) το στοιχείο α) τροποποιείται ως εξής:

«α) "σιδηροδρομική επιχείρηση": κάθε ιδιωτική ή δημόσια επιχείρηση, η δραστηριότητα της οποίας είναι η παροχή σιδηροδρομικών υπηρεσιών για την μεταφορά εμπορευμάτων ή/και επιβατών, με την απαίτηση η επιχείρηση να εξασφαλίζει την έλξη» 7

β) το στοιχείο δ) απαλείφεται.

3. Το άρθρο 3 αντικαθίσταται από το ακόλουθο κείμενο:

«Άρθρο 3

Κάθε κράτος μέλος ορίζει το φορέα που θα είναι αρμόδιος για την έκδοση αδειών και για την εκπλήρωση των υποχρεώσεων που επιβάλλει η παρούσα οδηγία. Το έργο της έκδοσης της άδειας αναλαμβάνεται από φορέα που δεν παρέχει ο ίδιος σιδηροδρομικές μεταφορικές υπηρεσίες και είναι ανεξάρτητος από φορείς ή επιχειρήσεις που το πράττουν.»

Άρθρο 2

Τα κράτη μέλη θέτουν σε ισχύ της αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο εντός ενός έτους από την ημέρα έναρξης ισχύος της παρούσας οδηγίας. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 237 της 24.8.1991, σ. 25.

(2) ΕΕ L 143 της 27.6.1995, σ. 70.